CIMBT แจงไม่มีพัฒนาการใดๆ ในขณะนี้ หลังตลท.สั่งแจง Trading Alert
CIMBT แจงไม่มีพัฒนาการใดๆ ในขณะนี้ หลังตลท.สั่งแจง Trading Alert
19 ธ.ค. 2559

ผู้สื่อข่าวรายงานว่า ตามที่ตลาดหลักทรัพย์แห่งประเทศไทย (ตลท.) ได้มีการถามถึงพัฒนาการใดๆ ที่อาจส่งผลต่อราคาหลักทรัพย์ของ ธนาคาร ซีไอเอ็มบีไทย จำกัด (มหาชน) หรือ CIMBT เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้าเพื่อให้ผู้ถือหุ้นและหรือผู้ลงทุนได้มีข้อมูลในการประกอบการตัดสินใจลงทุนอย่างครบถ้วน
โดย ล่าสุด ธนาคารได้ชี้แจงว่ายังไม่มีพัฒนาการใดๆ ในขณะนี้ และไม่ทราบสาเหตุที่ราคาขึ้นในช่วง 2 วันที่ผ่านม ทั้งนี้ธนาคารขอให้ผู้ลงทุนโปรดใช้วิจารณญาณอย่างรอบคอบในเรื่องของข้อมูลข่าวสารหรือข้อเท็จจริงที่เกี่ยวข้องกับธนาคาร โดยขอให้ผู้ลงทุนพิจารณาเฉพาะข้อมูลข่าวสาร ข้อเท็จจริงที่ธนาคารจะได้แจ้งหรือจะมีการประกาศอย่างเป็นทางการ เท่านั้น
อนึ่งราคาหุ้น CIMBT พุ่งขึ้นต่อเนื่อง โดยเมื่อวันที่ 15 ธ.ค.59 ราคาหุ้นปิดที่ 1.35 บาท เพิ่มขึ้น 0.31 บาท (+29.81%) ล่าสุดปิดตลาดวันศุกร์ที่ผ่านมา (16 ธ.ค.) ราคาปิดที่ 1.62 บาท เพิ่มขึ้น 0.27บาท (+20%)